Document ID: 32004D0813

A BIZOTTSÁG HATÁROZATA
(2004. december 7.)
a 92/43/EGK tanácsi irányelv értelmében az atlanti bioföldrajzi régió közösségi jelentőségű természeti területeit tartalmazó jegyzékének elfogadásáról
(az értesítés a C(2004) 4032. számú dokumentummal történt)
(2004/813/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK tanácsi irányelvre (1) és különösen annak 4. cikk (2) bekezdése harmadik albekezdésére,
mivel:
(1)(2)(3)(4)(5)(6)(7)(8)(9)(10)(11)
A 92/43/EGK irányelv 1. cikke c) pontja iii. alpontjában említett atlanti bioföldrajzi régió magában foglalja az Egyesült Királyság, Hollandia és Írország teljes területét és Belgium, Dánia, Franciaország, Németország, Portugália és Spanyolország egyes részeit, amint azt az irányelv 20. cikke alapján létrehozott Élőhelybizottság által 2000. október 23-án elfogadott bioföldrajzi térkép meghatározza.A régiót illetően a 92/43/EGK tanácsi irányelv 1. cikke értelmében a közösségi jelentőségű természeti területnek javasolt területek jegyzékeit az érintett tagállamok 2002 márciusa és 2004 júliusa között az irányelv 4. cikke (1) bekezdése értelmében átadták a Bizottságnak.A javasolt területek jegyzékéhez minden terület tekintetében információkat csatoltak a Natura 2000 keretében javasolt területek adatszolgáltatási űrlapjáról szóló, 1996. december 18-i 97/266/EK bizottsági határozatban megállapított űrlapokon (2).Ezek az információk magukban foglalják a területnek a szóban forgó tagállam által továbbított legfrissebb és végleges térképét, a terület nevét, elhelyezkedését és kiterjedését és a 92/43/EGK irányelv III. mellékletében meghatározott szempontok alkalmazásából származó adatokat.A Bizottság által az egyes érintett tagállamok egyetértésével elkészített jegyzék tervezete alapján, amely egyben a kiemelt természetes élőhelytípusoknak vagy kiemelt fajoknak otthont adó területeket is azonosítja, el kell fogadni a közösségi jelentőségű területek közé választott területek jegyzékét.A 92/43/EGK irányelv 11. cikke értelmében folytatott felügyelet eredményeképpen a természetes élőhelytípusok és a fajok előfordulására és eloszlására vonatkozó ismeretek állandóan bővülnek. Ennélfogva a közösségi szintű területek felmérése és kiválasztása a jelenleg rendelkezésre álló legjobb információk alapján történt.Az Európai Közösségek Bírósága állandó ítélkezési gyakorlatának megfelelően „a közösségi jelentőségű területek jegyzéktervezetének elkészítéséhez, amely elvezethet a különleges természetmegőrzési területek egységes európai ökológiai hálózatának létrehozásához, a Bizottságnak rendelkeznie kell azoknak a területeknek a teljes jegyzékével, amelyek nemzeti szinten az irányelv természetes élőhelyek, valamint a vadon élő állatok és növények védelmére irányuló célkitűzéseinek szempontjából releváns ökológiai jelentőséggel bírnak. (…) Az irányelv 3. cikk (1) bekezdése első albekezdésében kitűzött cél megvalósítása azonban ráadásul csak úgy lehetséges, ha természetes kiterjedésükben és kedvező védettségi állapotban sikerül fenntartani vagy helyreállítani a természetes élőhelytípusokat és az érintett fajok élőhelyeit, amelyek egy vagy több közösségen belüli határon is átnyúlhatnak” (3).A rendelkezésre álló információk és az Európai Természetvédelmi és Biodiverzitási Témaközpont által szervezett bioföldrajzi szemináriumok keretében elvégzett közös vizsgálatok és a tagállamokkal tartott kétoldalú találkozók alapján egyes tagállamok néhány élőhelytípus és faj vonatkozásában nem javasoltak a 92/43/EGK irányelv előírásainak megfelelő elegendő számú területet. Emiatt a határozat 2. mellékletében felsorolt fajok és élőhelytípusok vonatkozásában nem mondható ki, hogy a hálózat teljes. Figyelembe véve azonban, hogy a tagállamoktól késedelmesen érkeznek be az információk, illetve késedelmesen születnek meg velük a megállapodások, a Bizottság úgy ítéli meg, hogy helyénvaló elfogadni a területek alapjegyzékét, amelyet a 92/43/EGK irányelv 4. cikkének rendelkezéseivel összhangban felül kell vizsgálni az e határozat II. mellékletében felsorolt azon élőhelytípusokra és fajokra vonatkozóan, amelyekre a megjelölt tagállamok nem javasoltak a 92/43/EGK irányelv követelményeinek megfelelő, elegendő számú területet.Tekintettel arra, hogy az irányelv I. melléklete természetes élőhelytípusainak és a II. melléklet tengeri területi vizekben, illetve tengeri területi vizeken kívül eső, de nemzeti joghatóság alá tartozó tengervizekben egyaránt előforduló fajainak előfordulására és eloszlására vonatkozó ismeretek továbbra sem teljesek, sem az nem mondható ki, hogy a hálózat már teljes, sem az, hogy nem teljes. Az érintett fajokat és élőhelytípusokat a határozat III. melléklete sorolja fel. Ennek következtében a Bizottság úgy ítéli meg, hogy az alapjegyzéket a határozat 3. mellékletében felsorolt különböző élőhelytípusok és fajok tekintetében a 92/43/EGK irányelv 4. cikkének rendelkezéseivel összhangban szükség esetén felül fogják vizsgálni.Az e határozat 3. melléklete ugyancsak felsorolja az irányelv I. melléklete egyéb élőhelytípusait és a II. melléklete fajait, amelyek tudományos vizsgálat tárgyát képezik.Az e határozatban előírt intézkedések összhangban vannak az Élőhelybizottság véleményével,
ELFOGADTA EZT A HATÁROZATOT:
1. cikk
Az e határozat 1. mellékletében foglalt jegyzék a 92/43/EGK irányelv 4. cikke (2) bekezdése harmadik albekezdésével összhangban az atlanti bioföldrajzi régió közösségi jelentőségű természeti területeit tartalmazó alapjegyzék.
A jegyzéket az e határozat 2. és 3. mellékletében meghatározott egyes élőhelytípusok és fajok tekintetében a tagállamok további javaslatainak fényében a 92/43/EGK irányelv 4. cikkével összhangban felül kell vizsgálni.
2. cikk
Ennek a határozatnak a tagállamok a címzettjei.
Kelt Brüsszelben, 2004. december 7-én.

Labels: 12
18
20